ย่านชุมชนเก่า: ตลาดหลวงแพ่ง
ที่อยู่: ตำบลคลองหลวงแพ่ง อำเภอเมืองฉะเชิงเทรา จังหวัดฉะเชิงเทรา ภาคตะวันออก
ลักษณะสำคัญ: ตลาดหลวงแพ่ง เป็นชุมชนย่านตลาดการค้าเก่า ที่ตั้งอยู่บนที่ราบลุ่มริม 2 ฝั่งคลองหลวงแพ่งต่อเนื่องกับริมคลองประเวศน์บุรีรมย์ คาบเกี่ยวพื้นที่ตำบลคลองหลวงแพ่ง อ.เมือง จ.ฉะเชิงเทรา กับแขวงขุมทอง เขตลาดกระบัง กรุงเทพมหานคร โดยมีอาคารบ้านเรือนและร้านค้าในลักษณะห้องแถวไม้ ชั้นเดียว ตั้งอยู่หนาแน่นบริเวณซอยเข้าตลาดหลวงแพ่ง มีกลุ่มอาชีพเสริมที่สำคัญ คือ การทำดอกไม้สดอบแห้ง